EkBass/fiwiki-20250220-pages-articles huggingface dataset:
Joe Maross

Joseph R. ”Joe” Maross (7. helmikuuta 1923 Barnesboro, Pennsylvania – 7. marraskuuta 2009) oli yhdysvaltalainen näyttelijä. Hän esiintyi uransa aikana muiden muassa elokuvissa Aja ääneti, aja syvällä (Run Silent Run Deep, Wise, 1958) ja Huijarisaarnaaja (Elmer Gantry, Brooks, 1960). Maross tuli lisäksi tunnetuksi vierailevista esiintymisistään lukuisissa televisiosarjoissa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1923 syntyneet Luokka:Vuonna 2009 kuolleet
The Melancholy Collection

The Melancholy Collection on punk rock -yhtye Millencolinin ensimmäinen kokoelma-albumi, joka julkaistiin vuonna 1999. Albumin sisältö koostuu pääasiassa yhtyeen kahdesta ensimmäisestä EP:stä ja kappaleiden singleistä mukana tulleista b-raidoista. == Kappalelista == # In a Room (EP:ltä Use Your Nose}) # Pain (EP:ltä Use Your Nose) # Shake Me (EP:ltä Use Your Nose}) # Melack (EP:ltä Use Your Nose}) # Nosepicker (EP:ltä Use Your Nose}) # Use Your Nose (EP:ltä Use Your Nose}) # Flippin Beans (?) # Yellow Dog (EP:ltä Skauch}) # Knowledge (Alkuperäinen esittäjä Operation IVY}) # A Wholet Lot Less (?) # Coolidge (Alkuperäinen esittäjä Descendents) # That's Up to Me (?) # A Bit of Muslin (?) # Melancholy Protection (?) # Shake Me (live) (Singleltä Da Strike) # Niap (Singleltä Da Strike) # Every Breath You Take (Alkuperäinen esittäjä The Police) # 9 to 5 (Alkuperäinen esittäjä Dolly Parton, singleltä The Story of My Life) # Dragster (Singleltä The Story of My Life) # An Elf and His Zippo (Singleltä Move Your Car) # Israelites (Alkuperäinen esittäjä Desmond Dekker, singleiltä Lozin' Must ja Twenty Two) # Vixen (Singleiltä Lozin Must ja Twenty Two) Luokka:Vuoden 1999 kokoelma-albumit Luokka:Millencolinin albumit
Max Simon

Max Simon (6. tammikuuta 1899 Breslau, Saksa – 1. helmikuuta 1961 Dortmund, Länsi-Saksa) oli saksalainen SS-kenraali. Hänen korkein arvonsa oli SS- Gruppenführer ja hän toimi eri tehtävissä SS-Totenkopfverbändessa. Toisen maailmansodan aikana hän johti keskitysleirivartijoista koottua SS-divisioona Totenkopfia. Ensimmäisen maailmansodan aikana Simon palveli Grosser Kürfust -ratsuväkirykmentissäLeib-Kürassier-Regiment Grosser Kürfust (schlesisches) Nr. 1. Sodan jälkeen 1919 hän oli sleesialaisen Freikorpsin jäsen. Hän toimi armeijassa vääpelinä kunnes hänet erotettiin 1929.Special Camp 11: Max Simon Luettu 7.6.2008 Simon liittyi SS-joukkoihin pian kansallissosialistisen puolueen valtaannousun jälkeen toukokuussa 1933. Hän toimi aluksi keskitysleirien tarkastajana ja vuonna 1934 Sachsenhausenin keskitysleirin vartioyksikön päällikkönä. Vuonna 1937 hänet ylennettiin I./SS- Totenkopf- rykmentti Oberbayernin komentajaksi. Saksan hyökättyä Puolaan syyskuussa 1939 Simon johti yksikköään, joka seurasi armeijan joukkoja murhaten juutalaisia, poliittisia johtajia, Puolan armeijan karkureita, pappeja ja intellektuelleja. SS-divisioona Totenkopf perustettiin pian Puolan valtaamisen jälkeen lokakuussa 1939. Simon tuli sen ensimmäisen jalkaväkirykmentin komentajaksi. Divisioona osallistui Belgian ja Ranskan valtaamiseen touko–kesäkuussa 1940. Simon haavoittui pian operaatio Barbarossan alkamisen jälkeen Venäjällä heinäkuussa 1941. Kesäkuussa 1942 Simon sai koko Totenkopf-divisioonan komentajuuden. Lokakuussa 1943 hän siirtyi komentamaan 16. SS-divisioona Reichsführer SS:a Italiaan ja myöhemmin Unkariin. Marraskuussa 1943 neuvostoliittolainen sotaoikeusistuin tuomitsi hänet kuolemaan in absentia vastuullisena Harkovan seudulla suoritetusta yli 10 000 siviilin murhasta saman vuoden kesän aikana. Vuotta myöhemmin lokakuussa 1944 Simon sai komentoonsa XIII SS-armeijakunnan, joka toimi lähinnä länsirintamalla. Simon toimi tässä tehtävässä sodan loppuun asti. Hänet vangittiin Schwendtissa, Tirolissa 6. toukokuuta 1945. Sodan jälkeen britit asettivat hänet syytteeseen osallisuudesta Marzabottassa Italiassa suoritetuista siviilien joukkomurhista, joita oli tehty kostotoimina partisaanitoiminnasta. Simon tuomittiin kuolemaan, mutta tuomio muutettiin vankeusrangaistukseksi. Hänet vapautettiin vankilasta 1954. Uusi saksalainen oikeudenkäynti seurasi lokakuussa 1955. Simonia syytettiin kolmen siviilin hirttämisestä. Teko oli suoritettu aivan sodan lopulla, kun siviilit olivat yrittäneet riisua Hitler-Jugendin lapsia aseista ja estää näitä osallistumasta taisteluun Yhdysvaltojen joukkoja vastaan. Syyte hylättiin kahdesti, koska oikeus katsoi Simonin seuranneen tuolloisen lain mukaan annettua käskyä. Hän kuitenkin kuoli ennen kolmatta oikeudenkäyntiä. ==Lähteet== Luokka:SS-kenraalit Luokka:Sotarikoksista vankeuteen tuomitut Luokka:Vuonna 1899 syntyneet Luokka:Vuonna 1961 kuolleet
Axel Fredrik Londen

Axel Fredrik Londén (5. elokuuta 1859 Hamina – 8. syyskuuta 1928 Helsinki) oli suomalainen liikejuristi, liikemies ja kilpa-ampuja. Londénin vanhemmat olivat Ruokolahden kirkkoherra, lääninrovasti Karl Fredrik Londén (1815–1890) Luettu 23.2.2016. ja Emilia Nordenstreng. Hän pääsi ylioppilaaksi 1878 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon ja tuomarintutkinnon vuonna 1886. Londén sai varatuomarin arvon 1889. Hän toimi maataloushallituksen ja prokuraattorintoimituskunnan kanslistina 1893–1902 ja sen jälkeen hän oli liikemiehenä Helsingissä.Ylioppilasmatrikkeli 1853–1899 : Axel Fredrik Londén Londén voitti pronssia vuoden 1912 kesäolympialaisissa hirviammunnan kertalaukauksen joukkuekilpailussa. Samoissa kisoissa hän oli 18:s henkilökohtaisessa kilpailussa. Vuoden 1908 kesäolympialaisissa hän karsiutui jatkosta. Londén oli Suomen Olympiakomitean ensimmäisen hallituksen jäsen 1907-1908 ja 1911-1913. Hän myös julkaisi 1923-1924 kaksiosaisen kokoelman Eräretkillä Pohjolassa. == Teoksia == Nimellä Ax. Fr. Londén: * Skildringar och rön från nordiska jakter 1-2. Schildt, Helsingfors 1922, suomeksi nimellä Kuvauksia ja kokemuksia eräretkiltä Pohjolassa ; suomentaneet Kalle Väänänen ja Oskari Väänänen. Gummerus 1923-1924, 2. uud. painos nimellä Eräretkiä Pohjolassa. Metsäkustannus, Helsinki 2013 * Trogna jaktkamrater : bilder ur hundars liv. Schildt, Helsingfors 1926 == Lähteet == * * Olympians from Finland === Viitteet === Luokka:Suomalaiset ampujat Luokka:Suomalaiset olympiamitalistit Luokka:Suomalaiset juristit Luokka:Vuonna 1859 syntyneet Luokka:Vuonna 1928 kuolleet
Yhdyskiduskalat

Yhdyskiduskalat (Synbranchiformes) on viuhkaeväisten kalojen lahko. Siihen kuuluu noin 100 lajia, jotka jaetaan kolmeen heimoon. Kolme lajia elää murtovedessä, muut tropiikin ja subtropiikin makeissa vesissä. Lahkoon on aiemmin viitattu myös nimellä suoankeriaat. ==Lähteet== *
Sébastien Fournier

pienoiskuva|Sébastien Fournier Sébastien Fournier (s. 27. kesäkuuta 1971) on sveitsiläinen entinen jalkapalloilija. Hän pelasi urallaan muun muassa FC Sionissa, Vfb Stuttgartissa ja Servette Genevassa. Maajoukkueessa oli arvokisoissa mukana 1994 MM-kilpailuissa ja 1996 EM-kilpailuissa. Luokka:Sveitsiläiset jalkapalloilijat Luokka:Vuonna 1971 syntyneet Luokka:Elävät henkilöt
Universitas 21

Universitas 21 on kahdenkymmenenyhden tutkimuspainotteisen yliopiston verkosto. Se on perustettu 1997. Jäseniä on englanninkielisistä maista, Aasian talousmahdeista sekä Ruotsista. Kotisivu == Jäseniä == === Euroopassa === * Lundin yliopisto, Ruotsi * Glasgow'n yliopisto * Birminghamin yliopisto * Dublin * Edinburgh * Nottingham === Aasiassa === * National University of Singapore * Pekingin yliopisto * Wasedan yliopisto, Tokio, Japani (eri asia kuin Tokion yliopisto) * Shangai * Delhi * Hongkong === Pohjois-Amerikassa === * McGill-yliopisto, Montreal, Kanada * Monterreyn yliopisto, Meksiko * Vancouver * Virginia === Australiassa ja Oseaniassa === * Melbournen yliopisto * Queenslandin yliopisto, Brisbane * New South Walesin yliopisto, Sydney *Aucklandin yliopisto, Auckland, Uusi Seelanti == Lähteet == Luokka:Yliopisto
Gootti-linja

Gootti-linja (, ), myöhemmin Vihreä linja (), oli Saksan Italiaan sijoitetun armeijan länsirannikon Pisasta Apenniinien niemimaan yli itärannikon Riminiin ulottunut puolustuslinja Pohjois-Italiassa toisen maailmansodan loppuvaiheessa. Sotamarsalkka Albert Kesselringin johtama Saksan armeija vetäytyi taistellen Harold Alexanderin johtamien liittoutuneiden edeltä ja muodosti useita puolustuslinjoja. Gootti-linjalle annettiin antiikin historiaan viittaava nimi saksalaisten taistelutahdon kohottamiseksi. Adolf Hitler pelkäsi kuitenkin Anzion maihinnousun kaltaista hyökkäystä joukkojen selustaan ja antoi käskyn, jonka mukaan puolustuslinjan nimi on vaihdettava neutraalimpaan. Näin liittoutuneet puolestaan eivät voisi antaa mahdolliselle voittoisalle taistelulleen omaa taistelutahtoaan kohottavaa nimeä. Kesselring nimesi linjan uudelleen Vihreäksi linjaksi. Liittoutuneet läpäisivät puolustuslinjan syksyllä 1944, mutta saksalaiset onnistuivat jälleen vetäytymään hyvässä järjestyksessä eivätkä liittoutuneet saavuttaneet alueella ratkaisevaa läpimurtoa ennen vuoden 1945 kevätoffensiivia. ==Aiheesta muualla== * Canada at War: The Gothic Line * The Battle of Rimini * The Gothic Line and the Operation Olive * Gothic Line and PO Valley Campaign * Commemoration of the National Historic Significance of the Breaching of the Gothic Line * Gotica Toscana * Valokuvia Gootti-linjalta * La Città Invisibile Luokka:Toisen maailmansodan puolustuslinjat Luokka:Italia toisessa maailmansodassa Luokka:Saksan sotahistoria 1939–1945
ScrewAttack

ScrewAttack on vuonna 2006 avattu verkkosivusto, joka tuottaa videopelihin liittyvää viihdettä. Kotisivujensa lisäksi ScrewAttack esittää materiaaliaan GameTrailersissa. Sivusto on nimetty Metroid -sarjassa esiintyvän esineen mukaan. ScrewAttackin käyttäjiä kutsutaan nimellä "g1". Suurin osa ScrewAttackin videoista tuotetaan Dallasissa sijaitsevassa pääkonttorissa. Omia ohjelmiaan tekevä eurooppalainen jaosto sijaitsee Lontoossa. ==Ohjelmisto== Aluksi ScrewAttack tuotti vain radio-ohjelman tyyliin toteutettua SideScrollers-podcastia, jossa käyttäjiä tiedotetaan muun muassa pelialan uutisista ja ScrewAttack-yhteisön viikoittaisista tapahtumista. Sittemmin ohjelmisto on laajentunut usealla nimikkeellä, joista suosituimpia on DVD:llekin julkaistu The Angry Video Game Nerd. Komediassa James D. Rolfen esittämä nörtti arvostelee retropelejä kiroillen ja alkoholia nauttien. Esimerkkejä muista ohjelmista ovat Video Game Vault -pelikatsaukset, 1980- ja 1990-lukujen televisio-ohjelmia parodisoiva The New Adventures of Captain S sekä ScrewAttack Top Ten, jossa esitellään 10 johonkin määritelmään parhaiten sopivaa videopeliä. Ohjelmistosta poistuneita sarjoja ovat RetroRemix, GameJew, Awesome Video Games ja yksiosaiseksi jäänyt Bebop and Steve. Video Game Vault, ScrewAttack Top Ten ja The Angry Video Game Nerd -ohjelmia alettiin esittää GameTrailersissä helmikuusta 2007 lähtien. Sivustojen välisen yhteistyön uskottiin vahvistavan GameTrailersin asemaa Internetin johtavana pelivideolähteenä. ==Lähteet== ==Aiheesta muualla== * ScrewAttack.com * ScrewAttackin profiili GameTrailersissa Luokka:Videopelisivustot
Ankkuri (sanomalehti)

Kaupunkilehti Ankkuri on kotkalainen ilmaisjakelulehti, joka ilmestyy keskiviikkoisin ja lauantaisin. Lehti jaetaan kotitalouksiin Kotkassa, Haminassa, Virolahdella, Miehikkälässä, Pyhtäällä ja Loviisassa. Ankkurin jakelulevikki on 46 600 kappaletta ja se on Kaupunkilehtien liiton jäsen. == Historia == Lehti muodostettiin yhdistämällä kaksi Kotkassa ilmestynyttä ilmaisjakelulehteä, Kotkansilmä ja Poiju Ankkuriksi vuonna 2006. Lehden verkkopalvelu uudistui 26. kesäkuuta 2008. Ankkuri ja Kaupunkilehti Pohjois- Kymenlaakso / (PK-lehti) ovat tehneet yhteisiä suurnumeroisempia lehtiä koko Kymenlaakson alueella. == Aiheesta muualla == * Ankkurin kotisivu Luokka:Kotkan media Luokka:Suomalaiset kaupunkilehdet
Dion Fortune

Dion Fortune (oikea nimi Violet Mary Firth, 6. joulukuuta 1890 Llandudno, Wales – 6. tammikuuta 1946) oli brittiläinen okkultisti ja kirjailija. Hän kirjoitti useita salatieteitä käsitteleviä kaunokirjallisia teoksia. Ensimmäisen maailmansodan jälkeen Violet Firth liittyi vapaamuurari Theodore Moriartyn vetämään pieneen piiriin. Hän otti itselleen perheensä tunnuslauseen mukaan nimen Deus Non Fortuna, lyhennettynä Dion Fortune. Myöhemmin Firth kirjoitti näiden aikojen innoittamana novelleja. Ne julkaistiin aluksi aikakauslehdessä ja koottiin myöhemmin kirjaksi Tohtori Tavernerin salaisuudet vuonna 1926. == Lähteet == == Aiheesta muualla == * Tohtori Tavernin salaisuudet. (PDF) Luokka:Walesilaiset kirjailijat Luokka:Okkultistit Luokka:Vuonna 1890 syntyneet Luokka:Vuonna 1946 kuolleet
Ari Korhonen

Ari Korhonen (s. 28. huhtikuuta 1972 Kuopio) on Sosialidemokraattisen Puolueen puoluesihteerinä (2008–2010) toiminut poliitikko ja Raision kaupunginjohtaja vuosina 2010–2020. Hän toimi 2006–2008 SDP:n Varsinais-Suomen piirin puheenjohtajana ja Turun SDP:n kunnallisjärjestön toiminnanjohtajana 2003–2005. Korhonen on naimisissa ja hänellä on kolme lasta. Ari Korhonen valittiin Turun kaupunginvaltuustoon vuoden 2008 kunnallisvaaleissa. Vuonna 2010 hänet valittiin Turun kaupungin vs. apulaiskaupunginjohtajaksi. Syyskuussa 2010, eli pian Turun vs. apulaiskaupunginjohtajaksi valintansa jälkeen, Korhonen lähti mukaan Raision kaupunginjohtajakisaan.Ari Korhonen lähti Raision kaupunginjohtajakisaan, Turun Sanomat 6.9 2010 Raision kaupunginvaltuusto valitsi hänet kaupunginjohtajaksi 25. lokakuuta 2010. Korhonen hävisi 2017 Kotkan kaupunginjohtajan virkavaalin Esa Sirviölle toisella kierroksella lukemin 24–27. Raision kaupunginhallitus ja Korhonen sopivat yhdessä tämän irtisanoutumisesta Raision kaupunginjohtajan tehtävästä kesäkuussa 2020. Kuntaliitto ilmoitti 24.6.2020, että Korhonen aloittaa sen palveluksessa kuntien varautumisen ja turvallisuuden asiantuntijana elokuun puolivälissä 2020. Korhonen valittiin Raision kaupunginvaltuustoon kuntavaaleissa 2021. Aluevaaleissa 2022 Korhonen valittiin Varsinais-Suomen hyvinvointialueen aluevaltuustoon, jossa hän toimii puheenjohtajana. Koulutukseltaan Korhonen on filosofian maisteri. Hän on valmistunut Turun yliopistosta pääaineenaan kemia. ==Lähteet== Luokka:Suomen Sosialidemokraattisen Puolueen puoluesihteerit Luokka:Suomen Sosialidemokraattisen Puolueen poliitikot Luokka:Raision kaupunginjohtajat Luokka:Turun kaupunginvaltuutetut Luokka:Vuonna 1972 syntyneet Luokka:Elävät henkilöt Luokka:Varsinais-Suomen aluevaltuutetut
Live Gothic

__NOTOC__ Live Gothic on Therionin livealbumi, joka julkaistiin 25. heinäkuuta 2008. Kappaleet on nauhoitettu 14. helmikuuta 2007 Varsovan Stodota Clubissa. == Kappaleet == ;CD 1 # # # # # # # # # # # # # # ;CD 2 # # # # # # # # == Kokoonpano == ;Yhtye * Christofer Johnsson – kitara * Petter Karlsson – rummut * Johan Niemann – bassokitara * Kristian Niemann – kitara ;Vierailevat muusikot * Katarina Lilja – laulu * Mats Levén – laulu * Lori Lewis – laulu * Snowy Shaw – laulu ;Tuotanto * Richard Peach – äänittäjä * Petter Karlsson – miksaaja * Thomas Ewerhard – grafiikka * Cristel Brouwer – valokuvat == Arvostelut == * Imperiumi.net: 8+/10Imperiumi.net: Levyarvio == Aiheesta muualla == * * Live Gothic discogs.com -sivustolla == Lähteet == Luokka:Vuoden 2008 konserttitallenteet Luokka:Therionin albumit
Lindsay Camp

Lindsay Camp (s. 1957) on brittiläinen lasten- ja nuortenkirjailija. Hän on kirjoittanut muun muassa lapsen intoa oppia uutta käsittelevän tieteisseikkailun Miksi? Miksi? (1998). == Suomennetut teokset == Campilta on suomennettu neljä kuvakirjaa. * Tuomas ja Kummituinen (1995) * Rantakahvila (1998) * Miksi? Miksi? (1998) * Maailman suurin sänky (Kustannus-Mäkelä, 1999) == Lähteet == Luokka:Brittiläiset lasten- ja nuortenkirjailijat Luokka:Elävät henkilöt Luokka:Vuonna 1957 syntyneet
Gothic Kabbalah

__NOTOC__ Gothic Kabbalah on Therionin kolmastoista albumi, joka julkaistiin 12. tammikuuta 2007. == Kappaleet == ;CD 1 # # # # # # # # ;CD 2 # # # # # # # == Kokoonpano == ;Yhtye * Christofer Johnsson – kitara, koskettimet, ohjelmointi * Kristian Niemann – soolo- ja rytmikitarat, koskettimet * Johann Niemann – basso, kitara, akustinen kitara * Petter Karlsson – rummut, kitara, koskettimet, laulu, lyömäsoittimet ;Tuotanto * Stefan Glaumann – miksaaja * George Marino – masteroija ;Vierailevat muusikot * Jonas Samuelsson-Nerbe – tenori * Karin Fjellander – kuorolaulusopraano * Anna Nyhlin: – sopraanolaulu (kappaleet "The Falling Stone" ja "Path to Arcady") * Ken Hensley – Hammond- urut * Joakim Svalberg – Hammond-urut * Rolf Pilotti – soolohuilu (kappaleet "Gothic Kabbalah" ja "Trul") * Stefan Glaumann – tamburiini == Arvostelut == * AllMusic: AllMusic review * Imperiumi.net: Imperiumi.net: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2007 albumit Luokka:Therionin albumit
Sivanandajooga

Sivanandajooga on klassinen hathajoogan muoto. Sivanandajooga on dynaamisempi kuin hathajooga, mutta ei niin fyysinen kuin astangajooga. Sivanandajoogan kehitti Swami Vishnu Devananda, joka nimesi joogamuodon gurunsa Swami Sivanandan Saraswatin mukaan. ==Sivanandajoogatunti== Sivanandatuntiin kuuluu alkurentoutuminen, hengitysharjoitukset, aurinkotervehdys ja 12 vahvistavan ja notkistavan joogaliikkeen sarja välirentoutuksineen. Yksi tunnetuimmista sivananda joogasarjoista on aurinkotervehdys ja lootusasento. Lootusasento on erityisen sopiva meditointiin. Asentojen välillä rentoudutaan ja tunnin päättää pitempi, kokonaisvaltainen loppurentoutus. Sivanandajoogan harjoitukset (asanat) on suunniteltu tehtäväksi aina tietyssä järjestyksessä, jolloin ne vaikuttavat järjestelmällisesti koko kehoon: selkärankaan, niveliin ja nivelsiteisiin, lihaksiin, verenkiertoon ja myös ruoansulatukseen, hermostoon sekä rauhasiin. Jokainen asento joko vahvistaa edeltävää tai on sen vastaliike. ==Hengitys ja rentoutusharjoitukset== Hengitysharjoitukset ovat sivanandajoogan kannattajien mukaan tärkeitä, koska he katsovat että suurin osa ihmisistä käyttää hengittämiseen vain pientä osaa keuhkojensa hengityskapasiteetista. Harjoittelemalla pyritään oppimaan parempi hengitystekniikka, jota käytetään myös normaalielämässä, ei vain joogan aikana. Rentoutumisharjoitusten tarkoituksena on harjoittajien mukaan rentoutuminen fyysisesti, psyykkisesti ja henkisesti. Myös "oikeanlainen" ruoka, lähinnä kasvisruoka, on osa sivananda joogan ajattelumaailmaa. Sivanandajoogassa keho ymmärretään sielun työvälineeksi. Siksi joogaharjoitusten katsotaan kehittävän myös harjoittajansa henkisiä kykyjä. ==Lähteet== http://www.sivananda.org/ Sivananda Yoga Vedanta Centers http://www.sivananda.com/ Sivananda http://www.wasayogacenter.fi/ Wasa Yogacenter Luokka:Jooga
Seth Enslow

Seth Enslow (s. 1975 Massena, Yhdysvallat) on yhdysvaltalainen stunt- esiintyjä, joka tunnetaan etenkin moottoripyörähypyistään. Hän kuuluu Crusty Demons -moottoripyöräseuraan. Vuonna 2007 julkaistussa Crusty Demons -videopelissä Enslowta oli mahdollista ohjata. Jarno Leppälä on kertonut yhdeksi idoleikseen Enslowin. ==Aiheesta muualla== *Enslowin kotisivu Luokka:Yhdysvaltalaiset moottoripyöräilijät Luokka:Vuonna 1975 syntyneet Luokka:Elävät henkilöt
Melkein vieraissa – Nimemme on Dingo

__NOTOC__ Melkein vieraissa – Nimemme on Dingo on 29. lokakuuta 2008 julkaistu Dingo-tribuuttialbumi. Albumilla tunnettuja Dingon kappaleita esittää joukko suomalaisia artisteja. Kokoelman ensimmäisenä singlenä julkaistiin Scandinavian Music Groupin versio kappaleesta ”Levoton tuhkimo”. Toinen single on Negativen ”Sinä ja minä”. Molemmat kappaleet ovat kuunneltavissa levy-yhtiö Elements Musicin sivuilla. Albumi nousi Suomen virallisen listan sijalle 8. Levyä on myyty 13 735 kappaletta. == Kappaleet == == Arvostelut == * Metropoli.net: Metropoli.net: Levyarvio * V2.fi: V2.fi: Levyarvio == Lähteet == * ElementsMusic * Fono === Viitteet === == Aiheesta muualla == * Melkein vieraissa – Nimemme on Dingo Discogsissa Luokka:Tribuuttialbumit Luokka:Dingo Luokka:Vuoden 2008 albumit Luokka:Suomalaiset rockalbumit
Bertil Cleve

Bertil Cleve (s. 1907–1941) oli ruotsalainen lasten- ja nuortenkirjailija.Bengt Collin, Bertil Cleve: En gång författare för ungdomlig smak! Dast.nu (elämänvaiheet ym.) == Suomennetut teokset == * Vesitaso Albatross, Otava, 1937 Sarja: Seikkailujen maailma; 4 * Teuira: Etelämeren poika, suom. Salme Sadeniemi. Otava, 1937 Sarja: Seikkailujen maailma; 8 * Leijonaveljekset: seikkailuromaani 1870-luvun villistä lännestä, Otava, 1940 Sarja: Seikkailujen maailma; 17 * Punaisen joen intiaanitkertomus Pohjois- Amerikasta 1860-luvulta, Otava, 1940 Sarja: Seikkailujen maailma; 18 * Hopeahaukka: seikkailuja Kansasin intiaanien parissa, suom. Sorella Soveri. Otava, 1941 Sarja: Seikkailujen maailma; 19 * Marsin matka, Otava, 1943 Sarja: Seikkailujen maailma; 23 * Lentävät reportterit, suom. J. V. Ilkka. Satakunnan kirjateollisuus, 1951 ==Lähteet== Luokka:Ruotsalaiset lasten- ja nuortenkirjailijat Luokka:Ruotsalaiset tieteiskirjailijat Luokka:Vuonna 1907 syntyneet Luokka:Vuonna 1941 kuolleet
Seiichi Itō

Seiichi Itō (, Itō Seiichi, 26. heinäkuuta 1890 – 7. toukokuuta 1945) oli japanilainen vara-amiraali ja keisarillisen Japanin laivaston viimeisen sotatoimen operaatio Ten-Gōn päällikkö toisessa maailmansodassa. ==Elämä== ===Lapsuus ja nuoruus=== Seiichi Itō syntyi Takadassa Fukuokan prefektuurissa Japanissa vuonna 1890. Hän valmistui keisarillisen Japanin laivastoakatemiasta Etajimassa vuonna 1911. Itō aloitti uransa keisarillisen Japanin laivaston palveluksessa panssariristeilijä Asolla (entinen Venäjän keisarikunnan laivaston Bayan) ja taistelulaiva Akilla. ===Ura laivastossa=== Vuonna 1914 Itōsta tehtiin aliluutnantti ja vuonna 1917 hänet ylennettiin luutnantiksi. Vuonna 1927 hän osallistui Japanin laivaston vierailulle Yhdysvalloissa ja ylennettiin komentajaksi. Joulukuussa 1931 Itōsta tuli kapteeni ja hänet komennettiin laivastotukikohtaan Japanin miehittämässä Mantšukuon nukkevaltiossa. Marraskuussa 1933 Itō komennettiin pois Mantšukuosta ja hänestä tehtiin Kuma-luokan risteilijä Kison kapteeni. Vuonna 1935 hän siirtyi Mogami-luokan risteilijä Mogamille. Toukokuussa 1936 Itō siirtyi Takao-luokan risteilijä Atagolle ja saman vuoden joulukuussa Kongō-luokan taistelulaiva Harunalle. Marraskuussa 1938 Itō ylennettiin kontra-amiraaliksi ja nimitettiin Japanin 2. laivaston päälliköksi. Syyskuussa 1941 Itōsta siirtyi Japanin laivaston pääesikuntaan. Saman vuoden lokakuussa hänet ylennettiin vara- amiraaliksi. ===Toinen maailmansota=== Japanin ja Yhdysvaltain välillä käyty Tyynenmeren sota alkoi 7. joulukuuta 1941 tehdystä hyökkäyksestä Pearl Harboriin. Toisessa maailmansodassa Itō työskenteli laivaston pääesikunnan päämajassa, kunnes hänet määrättiin joulukuussa 1944 Seton sisämerelle, jossa hän otti 2. laivaston komennon. Talveen 1945 mennessä keisarillisen Japanin laivasto oli jo hävinnyt sodan Tyynenmeren hallinnasta. Japanilaiset laativat suunnitelman, jossa laivaston lippulaiva, Yamato-luokan taistelulaiva Yamato, lähtisi Okinawalle ja aloittaisi saarelle maihinnousun tehneiden yhdysvaltalaisten pommituksen, kunnes laiva olisi upotettu. Pääesikunnan ehdotuksesta Yamaton päälliköksi nimitettiin vara-amiraali Itō, ja 6. toukokuuta 1945 Yamato lähti Tokuyaman satamasta määränpäänään Okinawa. Aamupäivällä 7. toukokuuta yhdysvaltalaiset sukellusveneet havaitsivat Yamaton, ja Task Force 58 lähetti lentokoneensa upottamaan taistelulaivan. Kahden tunnin mittaisen taistelun jälkeen raskaita vaurioita kokenut Yamato alkoi upota, ja Itō antoi kaikille miehistön jäsenille käskyn hylätä laiva. Itō oli päättänyt upota Yamaton kanssa ja jäi laivan komentosillalle, mutta ammusvarastoihin levinneen tulipalon seurauksena laiva räjähti ennen kuin se olisi voinut vajota veden alle. Operaatio Ten-Gōn tavoite epäonnistui, mutta Japanissa Itōlle annettiin postuumisti amiraalin arvonimi. Luokka:Japanilaiset toisessa maailmansodassa kaatuneet Luokka:Japanilaiset amiraalit Luokka:Vuonna 1890 syntyneet Luokka:Vuonna 1945 kuolleet
Mark Kelly

Mark Edward Kelly ( Orange, New Jersey) on yhdysvaltalainen avaruuslentäjä ja demokraattipoliitikko, joka on toiminut vuodesta 2020 lähtien toisena Arizonan senaattoreista. Kaksoisveljensä Scott J. Kellyn kanssa he ovat ensimmäiset avaruudessa käyneet kaksoset.Twins in Outer Space, twinstuff.com Kellyn ensimmäinen avaruuslento oli avaruussukkula Endeavourin lento STS-108 5.–17. joulukuuta 2001 ja toinen Discoveryn STS-121 4.–17. heinäkuuta 2006. Kolmannella lennolla 30. toukokuuta - 17. kesäkuuta 2008 Kelly toimi Discoveryn lennon STS-124 komentajana. Neljännellä sukkulalennolla STS-134 hän toimi Endeavourin komentajana."Final shuttle flight delayed until November" MSNBC, April 26, 2010 STS-134:n laukaisu viivästyi toistuvasti. Laukaisu toteutui 16. toukokuuta 2011.NASA press release retrieved December 3, 2010 Kelly on naimisissa Arizonaa Yhdysvaltain edustajainhuoneessa edustaneen Gabrielle Giffordsin kanssa. Kellyllä on kaksi lasta aikaisemmasta avioliitosta.http://cosmiclog.msnbc.msn.com/_news/2011/01/08/5793827-tragedys- impact-extends-to-space Demokraattien kolmannen kauden edustaja Giffordsia ammuttiin 8. tammikuuta 2011 Tucsonissa vaalitilaisuudessa.http://www.hs.fi/ulkomaat/artikkeli/Kolmannen+kauden+edustaja+ja+astronautin+vaimo/1135262914232 Kellyn osallistuminen STS-134 -lentoon oli epävarmaa Giffordsin Tucsonin ampumistapauksen jälkeen. Aluksi Kelly päätti keskeyttää sukkulalentoon valmistavat harjoitukset. Gabrielle Giffordsin odotettua nopeamman paranemisen seurauksena Kelly kuitenkin palasi takaisin STS-134:n komentajaksi.http://web.archive.org/web/20110206014527/news.yahoo.com/s/ap/20110204/ap_on_sc/us_space_shuttle_kelly yahoo.com. 4.2.2011. Viitattu 7.3.2011. Kelly aloitti Yhdysvaltain senaatissa 2. joulukuuta 2020. ==Lentohistoria== |} ==Lähteet== ==Aiheesta muualla== * Elämäkerta NASAn sivulla * Spacefacts.de:n elämäkerta * Sukkulalentoa STS-134 edeltävä haastattelu (24.3.2011) * Sukkulalentoa STS-124 edeltävä haastattelu (29.4.2008) * Scott ja Mark Kellyn videohaastattelu 8.9.2010 Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Yhdysvaltalaiset avaruuslentäjät Luokka:Elävät henkilöt Luokka:Vuonna 1964 syntyneet
Putkisuukalat

Putkisuukalat (Syngnathiformes) on viuhkaeväisten kalojen lahko. Siihen luokitellaan viisi heimoa, muun muassa merineulat, johon puolestaan kuuluu merihevosten suku. Putkisuukaloilla ei ole lainkaan hampaita vaan putkimainen suu, jolla ne imaisevat ravintoa. Putkisuukaloja on pidetty piikkikalojen lähisukulaisina, ja usein ne onkin sisällytetty alalahkona Syngnathoidei piikkikalojen lahkoon Gasterosteiformes. Luokitus on kuitenkin kiistanalainen. Suomessa esiintyviä putkisuukaloja ovat särmäneula ja siloneula. ==Lähteet == * Luokka:Seulonnan keskeiset artikkelit
Antiikkia, antiikkia

Antiikkia, antiikkia on ITV Studios Finlandin tuottama ja Yle TV1:llä esitettävä televisio-ohjelma, jossa asiantuntijat arvioivat eri paikkakunnilla ihmisten antiikkiesineiden rahallista arvoa. Ohjelma perustuu vuodesta 1979 tehtyyn brittiläiseen Antiques Roadshow -ohjelmaan, jonka formaatti on kopioitu lukuisiin maihin. Ruotsissa vastaavan ohjelman nimi on Antikrundan. Ohjelmassa Tuija Peltomaa, Johanna Lindfors ja Oliver Backman arvioivat antiikkiesineiden arvoja. Ohjelmassa antiikkiammattilaisia on edustanut mm. Wenzel Hagelstam. Lisäksi arviointeja ovat tehneet myös Kari Toivonen sekä Ulla Lehtinen ja Hans Tritzschler. Antiikkiohjelman ensiesitys tapahtui kesällä 1997. Parhaimmillaan ohjelma on kerännyt yli 700 000 katsojaa. Vuonna 2014 ohjelmaa on esitetty 17 tuotantokauden verran. == Lähteet == Luokka:1990-luvun suomalaiset televisiosarjat Luokka:2000-vuosikymmenen suomalaiset televisiosarjat Luokka:2010-luvun suomalaiset televisiosarjat Luokka:Kulttuuriohjelmat Luokka:Yle TV1:n televisio-ohjelmat
Rockstar Games Presents Table Tennis

Rockstar Games Presents Table Tennis on Rockstar Gamesin kehittämä ja julkaisema urheilupeli, joka on julkaistu vuonna 2006 Xbox 360:lle ja seuraavana vuonna Wiille. Pelin aiheena on pöytätennis. == Kehitys == Rockstar Games Presents Table Tennisin kehitys alkoi vuonna 2005 ennen Xbox 360:n julkaisua. Pelin kehityksestä vastannut Rockstar San Diego -studio huomasi, että konsolin laitteisto mahdollisti heille pelien nopeamman kehityksen edeltävään sukupolveen verrattuna. Rockstarin johtaja Sam Houserin mielestä Rockstar San Diego oli sopiva kehittäjä pelille, koska studio oli osoittanut taitojaan kehittyneiden pelimoottorien kehityksessä erityisesti konsolisukupolven alkuvaiheessa, ja mainitsi Midnight Club: Street Racingin ja Smuggler's Runin (molemmat vuodelta 2000), jotka olivat Playstation 2:n julkaisupelejä. Vaikka Houser sanoi pelin fysiikanmallinnuksen olevan mahdollista myös vanhemmilla konsoleilla, studio odotti mahdollisuutta kehittää peliä Xbox 360:lle, koska se mahdollisti "erilaisen tason tuotannossa ja teknologiassa". Pelin ideaa kehitellessään studiota kiehtoi tietyn laitteiston koko tehon keskittäminen yhteen toimintaan. Peli on ensimmäinen Rockstarin peli, joka käyttää sen kehittämää Rockstar Advanced Game Engine (RAGE) -pelimoottoria. Verkko-ohjelmoija John Gierach piti pelin verkkomoninpelin kehitystä haastavana, johtuen kehitystiimin tavoittelemasta realismin tasosta. Pelin vaatima nopeus ja tarkkuus olivat myös haaste tiimille, koska ottelut olivat nopeita. Keskustellessaan mahdollisuudesta kääntää peli Wiille, kehitystiimi suostui siihen lähes välittömästi, koska heidän mielestään konsoli sopi pelille täydellisesti. Wii-versiota kehittäessään tiimi pohti erityisesti sitä, miten se voisi palvella kaikkia pelaajatyyppejä ja mahdollistaa näin erilaiset ohjaustavat . Rockstar Games julkisti pelin 3. maaliskuuta 2006. Toimittajat huomasivat julkistuksen herättäneen pelialalla yllättyneitä reaktioita, jotka johtuivat pelin merkittävästä erilaisuudesta verrattuna Rockstarin maineeseen vaikuttaneisiin aiempiin aikuisille tarkoitettuihin peleihin. Peli julkaistiin Xbox 360:lle Pohjois-Amerikassa toukokuun 23. päivänä ja PAL-alueella toukokuun 26. päivänä. 18. heinäkuuta Rockstar ilmoitti pelin käännettävän Wiille ja sen kerrottiin hyödyntävän konsolin liikkeentunnistavaa Wii Remote -peliohjainta. Wii-versio julkaistiin Pohjois-Amerikassa lokakuun 17. päivänä 2007 ja PAL- alueella lokakuun 19. päivänä 2007. == Vastaanotto == Peli on saanut GameSpotin arvostelussa arvosanaksi 8.5/10. == Lähteet == ==Aiheesta muualla == * *http://www.rockstargames.com/tabletennis/ Luokka:Vuoden 2006 videopelit Luokka:Rockstar Games Luokka:Xbox 360 -pelit Luokka:Wii-pelit Luokka:Urheilupelit
Beverley Owen

thumb|Owen roolihahmossaan Marilyn Munsterina vuonna 1964. Beverley Owen, oik. Ogg (13. toukokuuta 1937 – 21. helmikuuta 2019) oli yhdysvaltalainen näyttelijä. Suuri yleisö muistaa hänet parhaiten Marilyn Munsterin roolista 1960-luvun televisiosarjassa Me hirviöt. Jätettyään roolin hän sai seuraajakseen Pat Priestin. Vielä 1970-luvun alussa Owen esiintyi Another World -sarjassa. Sittemmin hän omistautui lähinnä uralleen teatterissa. Owen oli vuosina 1964–1974 naimisissa televisio-ohjaaja, -tuottaja ja -käsikirjoittaja Jon Stonen kanssa. Eroon päättyneestä avioliitosta syntyi kaksi lasta. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1937 syntyneet Luokka:Vuonna 2019 kuolleet
Ezio Pascutti

Ezio Pascutti (1. kesäkuuta 1937 – 4. tammikuuta 2017 Bologna) oli italialainen jalkapalloilija. Hän pelasi pitkään Bologna Football Club 1909:ssä. Hän kuului myös maajoukkueeseen, jossa hän osallistui maailmanmestaruuskilpailuihin 1962 ja 1966. ==Lähteet== Luokka:Italialaiset jalkapalloilijat Luokka:Vuonna 1937 syntyneet Luokka:Vuonna 2017 kuolleet
Ali Boulala

Ali Boulala (s. 28. tammikuuta 1979 Tukholma, Ruotsi) on ammattilaiskeittari, joka esiintyy lukuisissa rullalautailuelokuvissa, mm. Flip Sorry- elokuvassa. Hänen äitinsä on suomalainen ja isänsä algerialainen. Hänet tunnetaan muun muassa 25 rappusen olliestaan. 10. maaliskuuta 2007 hän joutui Shane Crossin kanssa moottoripyöräonnettomuuteen, josta seurasi Shane Crossin kuolema. Ali Boulala oli moottoripyörän ohjassa, muttei kuollut. Hänelle tuli kuitenkin vakavia vammoja kalloonsa ja hän joutui tilapäiseen koomaan. Molemmat olivat humalassa onnettomuuden sattuessa. Ali ei olisi halunnut ottaa Shanea moottoripyörän kyytiin, mutta Shane sai hänet suostuteltua. Boulala tuomittiin neljäksi vuodeksi vankilaan, joista kaksi ehdotonta vankeutta. Luokka:Ruotsalaiset urheilijat Luokka:Rullalautailijat Luokka:Vuonna 1979 syntyneet Luokka:Elävät henkilöt
Bill Rebane

Bill Rebane (s. 8. helmikuuta 1937) on elokuvaohjaaja. Hän syntyi Riiassa, Latviassa, ja opiskeli viisitoistavuotiaaksi Saksassa.http://www.bijouflix.com/innerviews/rebane_interview1.htm Sieltä hän lähti Yhdysvaltoihin, jossa hän on sittemmin luonut uransa. Rebanen ensimmäinen ohjaustyö oli Monster A Go-Go (1965). Rebane oli vuonna 2002 American Reform Partyn ehdokkaana Wisconsinin kuvernööriksi.http://www.bmonster.com/apr2002.shtml == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1937 syntyneet Luokka:Elävät henkilöt Luokka:Amerikanvirolaiset henkilöt
Hippokrates Khioslainen

Hippokrates Khioslainen (noin 470 – noin 410 eaa.) oli antiikin kreikkalainen matemaatikko. Tarinan mukaan Hippokrates oli kauppias, joka ryöstettiin matkalla Ateenaan. Aristoteleen version mukaan häneltä huijattiin rahat matkalla Bysanttiin eli nykyiseen Istanbuliin.Boyer, s. 108–109 Rahansa menettäneenä hän alkoi tutkia geometriaa. Proklos kirjoitti Hippokrateen kirjoittaneen "Geometrian alkeet" yli sata vuotta ennen Eukleideen Elementaa. Hippokrateen kirja on kuitenkin hävinnyt (todellisuudessa yhtään matemaattista tekstiä ajalta 400 eaa. ei ole säilynyt). Lyhyt Hippokratesta koskeva käsikirjoitus, jonka Simplikios väittää 500-luvulla jaa. kopioineensa on säilynyt. Se kuvaa kuunsirppien neliöimistä koskevaa työtä. Matematiikassa Hippokrates muistetaankin kuunsirppien neliöijänä ja Eudoksoksen ekshaustiomenetelmän tapaisen menetelmän kehittäjänä. == Kuunsirpin neliöinti ja käyräviivaiset kuviot == Kun piirretään puoliympyrälle OA tasakylkinen kolmio ABC ja kyljille AB ja BC puoliympyrät, niin puoliympyrän OA kehä ja pienten puoliympyröiden kehä rajaa kuunsirpin muotoiset alueet, jotka tunnetaan nimellä Hippokrateen puolikuut. Niiden yhteenlaskettu ala on yhtä suuri kuin kolmion ABC ala. Koska kolmion voi neliöidä, voidaan myös nämä kuunsirpit. Hippokrates todisti tämän. Hän yritti löytää myös muita neliöitäviä kuunsirppejä toiveenaan ympyrän neliöiminen. Paljon myöhemmin tehtävän suorittaminen harpin ja viivaimen avulla on kuitenkin todistettu mahdottomaksi. Hippokrateen teoreema näyttää olevan kreikkalaisen maailman ensimmäinen käyräviivaisten kuvioiden mitattavia ominaisuuksia koskeva täsmällinen väite. Oletetaan, että suuri osa Eukleideen kirjojen III ja IV sisällöstä perustuisi Hippokrateen töihin. Hän on myös voinut tuoda epäsuoran todistuksen matematiikkaan, jos hän todisti ympyrän aloja koskevan teoreemansa. Sen mukaan ympyrän alojen suhde oli niiden halkaisijoiden neliöiden suhde tai sitten ei. Johtamalla jälkimmäisestä ristiriita todistetaan edellinen. == Lähteet == * === Viitteet === ==Kirjallisuutta== * Luokka:Matematiikan historia Luokka:Antiikin kreikkalaiset matemaatikot
Charlie Mariano

thumb|right|Charlie Mariano Charlie Mariano (12. marraskuuta 1923 – 16. kesäkuuta 2009) oli yhdysvaltalainen alttosaksofonisti. Hän syntyi Bostonissa ja opiskeli Berklee College of Musicissa. Mariano oli vuosina 1959–1967 naimisissa jazzpianisti Toshiko Akiyoshin kanssa. Akiyoshin ohella hän työskenteli muiden muassa Charles Mingusin ja Stan Kentonin kanssa. Näyttelijä-muusikko Monday Michiru on Marianon tytär. == Lähteet == Luokka:Yhdysvaltalaiset jazzsaksofonistit Luokka:Vuonna 1923 syntyneet Luokka:Vuonna 2009 kuolleet
Jean Theslöf

Aleksander Johannes (Jean) Theslöf (25. huhtikuuta 1884 Oulu – 30. maaliskuuta 1966) oli suomalainen 1920-luvun puolivälissä pysyvästi Yhdysvaltoihin muuttanut laulaja ja kilpa-ampuja. Theslöfin vanhemmat olivat sotakomissaari, kuvernementinsihteeri Alexander Theslöf ja Lydia Malmberg. Hän pääsi ylioppilaaksi Ruotsalaisesta normaalilyseosta 1902. Muutettuaan 1925 Yhdysvaltoihin Theslöf piti New Yorkissa omaa lauluoppilaitosta. Hän asui myöhemmin Miamissa Floridassa. Theslöf oli naimisissa vuodesta 1914 Elisabeth Winterin kanssa ja toisen kerran naimisissa vuodesta 1929 New Yorkin Metropolitanin oopperalaulaja Grace Divinen kanssa.Ylioppilasmatrikkeli 1902 Ampujana Theslöf osallistui vuoden 1924 Pariisin kesäkisoihin. Hän kilpaili neljässä lajissa, joista pienoiskiväärin pystykilpailussa sijoittui neljänneksi. Theslöf levytti kaikkiaan vajaa 60 laulua. Näistä osa ilmestyi salanimellä Muhoksen Janne. Baritoni Theslöf konsertoi Suomen lisäksi muualla Euroopassa ja Yhdysvalloissa muun muassa New Yorkin Manhattan-oopperassa. == Lähteet == ==Kirjallisuutta== * == Aiheesta muualla == * Muhoksen Jannen "Merimiesrakkautta" (1926) Raita-tietokannassa (mp3) *Jallu Honkonen : Suomalainen muotokuvamaalari Amerikan muusikkojen ja miljoonamiesten suosiossa. Jean Theslöf, taiteilija, muusikko ja suururheilija, Helsingin Sanomat, 28.11.1937, nro 322, s. 16, Kansalliskirjaston digitaaliset aineistot Luokka:Amerikansuomalaiset henkilöt Luokka:Suomalaiset ampujat Luokka:Suomalaiset laulajat Luokka:Vuonna 1884 syntyneet Luokka:Vuonna 1966 kuolleet
1UP.com

1UP.com on videopelejä käsittelevä verkkosivusto, joka avattiin vuonna 2003. Sivuston toiminnasta vastaa Ziff Davis Media. 1UP.com on osa 1UP Networkia, johon kuuluvat myös GameTab, FileFront, GameVideos, MyCheats sekä pelilehdet Electronic Gaming Monthly ja Games for Windows: The Official Magazine. Lehtien kotisivut ovat osa 1UP.comin sisältöä. 1UP.com julkaisee peliaiheisia uutisia, arvosteluita, ja haastatteluita. Myös osa alun perin Ziff Daviksen lehdissä ilmestyneistä artikkeleista lisätään sivuston sisältöön. 1UP.comin arvosteluissa käytettiin aiemmin asteikkoa 0–10, joka kuitenkin vaihtui kouluarvosanojen mukaiseen kirjainasteikkoon. ==Lähteet== ==Aiheesta muualla== *1UP.com *Electronic Gaming Monthlyn profiili 1UP.comissa *Games for Windows: The Official Magazinen profiili 1UP.comissa Luokka:Videopelisivustot
Toshiko Akiyoshi

Toshiko Akiyoshi (; s. 12. joulukuuta 1929) on japanilainen jazzpianisti, -sovittaja ja -säveltäjä. Hän on saanut lukuisia Grammy-ehdokkuuksia ja Yhdysvaltain (National Endowment for the Arts -kulttuuritukiviraston myöntämän NEA Jazz Master -arvonimen (2007). Akiyoshi syntyi Mantšuriassa japanilaiseen perheeseen, joka palasi kotimaahansa vuonna 1946. Hän aloitti pianonsoiton seitsemänvuotiaana, soitti Japanissa paikallisten yhtyeiden kanssa. Oscar Petersonin rohkaisemana hän lähti Yhdysvaltoihin opiskelemaan vuosina 1956–1959 Bostonin Berklee College of Musicissa. Hän oli vuosina 1959–1967 naimisissa saksofonisti Charlie Marianon kanssa; Monday Michiru on parin tytär. Laajan diskografian julkaissut Akiyoshi on asunut pitkään Yhdysvalloissa. Erottuaan Marianosta hän solmi avioliiton muusikko Lew Tabackinin kanssa. == Lähteet == Luokka:Japanilaiset jazzpianistit Luokka:Jazzmusiikin säveltäjät Luokka:Vuonna 1929 syntyneet Luokka:Elävät henkilöt
Pietarinkalat

Pietarinkalat (Zeiformes) on viuhkaeväisten kalojen lahko. Siihen kuuluu noin 40 lajia, jotka jaetaan kuuteen heimoon. Useimmat pietarinkalat ovat syvän meren lajeja. Joitakin käytetään ruokakaloina. Pietarinkala (Zeus faber) on antanut nimen omalle heimolleen sekä koko lahkolle. ==Lähteet == *
Taškentin metro

Taškentin metro on Taškentissa Uzbekistanissa sijaitseva metrojärjestelmä, joka käsittää kolme linjaa. Se on tällä hetkellä ainoa käytössä oleva metrojärjestelmä Keski-Aasiassa. Metron suunnittelu alkoi 1968 ja rakennustyöt aloitettiin 1972. Se oli seitsemäs metrojärjestelmä, joka avattiin Neuvostoliitossa, entisessä Uzbekistanin sosialistisessa neuvostotasavallassa vuonna 1977. == Linjat == # Nimi Avattu Pituus Asemia 1 Chilonzorin linja 1977 23,7 km 17 2 Oʻzbekistonin linja 1984 14,3 km 11 3 Yunusobodin linja 2001 10,5 km 8 4 Halqan linja 2020 11 km 7 Yhteensä: 59,5 km 43 Luokka:Aasian metroliikenne Luokka:Uzbekistanin liikenne Luokka:Taškent
Natalie Distler

Natalie Distler (s. 21. lokakuuta 1989) on yhdysvaltalainen näyttelijä. Hänet tunnetaan Tommy Gavinin (Leary) tyttären Colleenin roolista televisiosarjassa Asema 62 (Rescue Me). Myös musikaalisesti lahjakas Distler on esiintynyt musiikkiteatterissa pienestä pitäen. == Aiheesta muualla == * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
Nižni Novgorodin metro

Nižni Novgorodin metro () on Nižni Novgorodin kaupungin metrojärjestelmä Venäjällä. Se käsittää kaksi linjaa. Metron rakennustyöt aloitettiin 17. joulukuuta 1977, ja se avattiin käyttöön 20. marraskuuta 1985. Se oli Neuvostoliiton kymmenes metrojärjestelmä. Nižni Novgorodin metro muistuttaa arkkitehtuuriltaan suuresti Moskovan ja Pietarin metroja. Nimi Avattu Pituus Asemia **1** Avtozavodskaja-linja () 1985 14,5 km 11 **2** Sormovskaja-linja () 1993 7,1 km 5 **3** Nagornaja-linja () suunnitteilla **Yhteensä:** **21,6 km** **15** == Linjat ja asemat == Linja 1 Linja 2 Avtozavodskaja-linja Sormovskaja-linja * Sennaja ploštšad * Opernyi teatr * Gorkovskaja * Moskovskaja * Tškalovskaja * Leninskaja * Zaretšnaja * Dvigatel Revoljutsii * Proletarskaja * Avtozavodskaja * Komsomolskaja * Kirovskaja * Park kultury * Strelka * Jarmarka * Moskovskaja * Kanavinskaja * Burnakovskaja * Burevestnik *Varja ==Lähteet== *
Haukikalat

Haukikalat (Esociformes) on viuhkaeväisten kalojen lahko. Siihen kuuluu 14 lajia, jotka jaetaan kahteen heimoon: haukien (Esocidae) ja koirakalojen (Umbridae) heimoihin. Suomessa esiintyy lahkon kaloista vain hauki (Esox lucius). Haukikaloja tavataan Euraasian pohjoisosien ja Pohjois-Amerikan makeissa vesissä.Dewey T (2007) Order Esociformes - mudminnows and pikes. Anmal Diversity Web Ne ovat ahnaita petoja, joille on tunnusomaista terävät hampaat, samantapaiset kuin hailla. Hauet ovat pitkulaisia petokaloja, jotka kykenevät nopeisiin uimapyrähdyksiin saaliinsa perässä. Koirakalat ovat pienempiä, ja vaanivat saalistaan väijymällä. == Lähteet == * * === Viitteet === * Luokka:Seulonnan keskeiset artikkelit
Eurogamer

Eurogamer on verkkosivusto, joka julkaisee videopeleihin liittyviä uutisia, arvosteluita ja haastatteluita. Osa sivuston muokkaajista on Yhdistyneessä kuningaskunnassa julkaistavien pelilehtien (PC Gamer, Games TM ja Edge) toimittajia. Eurogamerin alasivustoihin kuuluvat pelitrailereita ja -uutisointia esittävä Eurogamer TV ja pelaajayhteisön käytettäväksi tarkoitettu Eurogamers. Vuosina 2006–2008 perustettiin sivuston saksan-, ranskan- ja portugalinkieliset versiot. Eurogamerin toimittajat arvostelevat pääosin PAL-alueilla markkinoituja pelejä. Sivusto on kuitenkin laatinut arvosteluita myös japanilaisista ja pohjoisamerikkalaisista julkaisuista. Pelien arvosanat annetaan väliltä 0–10. ==Aiheesta muualla== * Eurogamer.net * Twitter * Facebook * Youtube Luokka:Videopelisivustot Luokka:Brittiläiset verkkosivustot
Kuorekalat

Kuorekalat (Osmeriformes) on viuhkaeväisten kalojen lahko. Se käsittää kolme heimoa ja noin 88 lajiaJoseph S. Nelson (2006) Fishes of the World, 4th edition. Wiley. ISBN 0-471-25031-7 Kuorekalat kutevat yleensä makeassa vedessä, mutta jotkut ovat vaelluskaloja ja liikkuvat valtamerillä muulloin kuin kutuaikana. Useilla kuorekaloilla on rasvaevä, lohikalojen tapaan. Yhdessä lohikalojen, haukikalojen ja sillikuorekalojen kanssa kuorekalat luetaan rakennepiirteiltään alkukantaisena pidettyyn viuhkaeväisten Protacanthopterygii-ylälahkoon. Aiemmissa luokituksissa kuorekalat on yhdistetty samaan lahkoon joko lohikalojen tai sillikuorekalojenITIS kanssa. == Lajeja == * Kuore * Villakuore * Aju == Lähteet == * Luokka:Seulonnan keskeiset artikkelit
Tom Conway

Tom Conway (oik. Thomas Charles Sanders) (15. syyskuuta 1904 Pietari, Venäjä – 22. huhtikuuta 1967 Culver City, Kalifornia, Yhdysvallat) oli englantilainen elokuva- ja radionäyttelijä. Hänen veljensä oli näyttelijä George Sanders. Conway muistetaan parhaiten The Falconin roolista, jota hän esitti kymmenessä sarjan elokuvassa 1942–1946. Vuosina 1946–1947 hän esitti Sherlock Holmesia radiossa Nigel Brucen esittäessä tohtori Watsonia. Tom Conway kuoli maksakirroosiin 62 vuoden ikäisenä. Hänellä on tähti Hollywood Walk of Famella. == Filmografia (valikoima) == Vuosi Alkuperäinen nimi Suomenkielinen nimi 1941 Tarzan's Secret Treasure Tarzanin salainen aarre 1942 Cat People Kissaihmiset 1942 Mrs. Miniver Rouva Miniver 1942 The Falcon's Brother 1943 The Falcon and the Co-Eds 1943 I Walked with a Zombie Yö voodoo-saarella 1943 The Seventh Victim Seitsemäs uhri 1943 The Falcon Strikes Back 1943 The Falcon in Danger 1944 The Falcon in Mexico 1944 The Falcon Out West 1944 The Falcon in Hollywood 1945 The Falcon in San Francisco 1946 The Falcon's Alibi 1946 The Falcon's Adventure ==Lähteet== Luokka:Englantilaiset näyttelijät Luokka:Hollywood Walk of Fame Luokka:Vuonna 1904 syntyneet Luokka:Vuonna 1967 kuolleet
GameDaily

GameDaily on videopeleihin keskittyvä verkkosivusto, joka siirtyi AOL:n omistukseen kesäkuussa 2006. Sivusto perustettiin vuonna 1995, ja sen alkuperäinen nimi oli Gigex. Uutisten, ennakoiden ja arvosteluiden lisäksi GameDaily sisältää peliaiheisia videoita, kuvakaappauksia ja vihjeitä. Pelilaitteisiin liitettävillä tarvikkeilla on oma osionsa. Sivustolta on mahdollista ladata pelattavia ohjelmia, joista osa on kokonaisia pelejä ja loput taas demoja. Ladattavaan sisältöön kuuluu myös trailereita sekä useissa peleissä käytettäviä päivityksiä. ==Lähteet== ==Aiheesta muualla== *GameDaily.com Luokka:Videopelisivustot
Emsland

Emslandin piirikunta () on piirikunta Ala-Saksin osavaltiossa pohjois- Saksassa. Alue on saanut nimensä Ems-joen mukaan. Piirikunnan asukasluku oli 319 488 vuoden 2015 lopussa. Pinta-ala on 2 882,07 km². Emsland oli pitkään harvakseen asutettu, koska alue oli soista alamaata. Keskiajalla Ems-joen varrelle nousi joitakin asutuksia. 1920–1940-luvuilla alueelle nousi uusia siirtokuntia. Viimein 1950-luvulla alueella aloitettiin kehitysprojekti. Suot kuivatettiin tarkoituksena muuttaa piirikunta teollisuusalueeksi. Emslandin luonne on muuttunut kovasti viime vuosikymmeninä, joskin Hümmlingin kaltaisilla alueilla on vielä jälkiä vanhasta. Natsi-Saksan aikana Emslandiin perustettiin 15 keskitysleiriä. Niistä ensimmäinen, Börgermoorin keskitysleiri oli yksi Saksan ensimmäisistä. ==Lähteet== == Aiheesta muualla == Luokka:Ala- Saksin piirikunnat
Emslandin keskitysleirit

thumb|180px|Emslandin piirikunnan sijainti Saksan kartalla. Emslandin keskitysleirit (saks. Emslandlager) olivat 15 keskitysleiriä, jotka natsi- Saksan hallinto perusti lähelle Alankomaiden rajaa Emslandin piirikunnan alueelle Ala-Saksiin vuosina 1933-1938. == Leirit == * Emslandlager I, Börgermoor * Emslandlager II, Aschendorfermoor * Emslandlager III, Brual-Rhede * Emslandlager IV, Walchum * Emslandlager V, Neusustrum * Emslandlager VI, Oberlangen * Emslandlager VII, Esterwegen * Emslandlager VIII, Wesuwe * Emslandlager IX, Versen * Emslandlager X, Fullen * Emslandlager XI, Groß- Hesepe * Emslandlager XII, Dalum * Emslandlager XIII, Wietmarschen * Emslandlager XIV, Bathorn * Emslandlager XV, Alexisdorf == Aiheesta muualla == * DIZ Emslandlager * The 15 Emsland camps Luokka:Saksalaiset keskitysleirit toisen maailmansodan aikana Luokka:Ala-Saksin historia Luokka:Ala-Saksin rakennukset ja rakennelmat
Muselmann

Muselmann (mon. Muselmänner, ) oli saksankielinen natsihallinnon aikana keskitysleireillä vankien käyttämä puhekielen termi, jolla kuvattiin fyysisesti ja psyykkisesti murtunutta kohtaloonsa alistunutta, välinpitämätöntä, voimatonta ja kuolemaa odottavaa vankia.Institut für Sozial- und Wirtschaftsgeschichte: Muselmann Luettu 8.6.2008 Sana tarkoittaa suomeksi musulmaania, muslimia. Koska vangit olivat usein kyvyttömiä liikkumaan, he muistuttivat rukousasennossa istuvaa muslimia. Termi levisi Auschwitzin keskitysleiriltä myös muihin keskitysleireihin. Maidanekissa vastaava termi oli Gamel, joka oli johdettu saksan mätänevää tarkoittavasta sanasta gammeln. Stutthoffissa taas käytettiin termiä Krypel, joka oli johdettu saksankielen sanasta Krüppel, raajarikko. == Lähteet == ==Kirjallisuutta== * Israel Gutman, Encyclopaedia of the Holocaust, New York: Macmillan 1990 * Wolfgang Sofsky, The Order of Terror: The Concentration Camp, Princeton: Princeton University Press 1999 == Aiheesta muualla == * Asiasource: The Muselmann in Auschwitz (artikkeli) * Shoah Research Center of Yad Vashem: Muselmann Luokka:Holokausti Luokka:Saksalaiset keskitysleirit toisen maailmansodan aikana‎ Luokka:Saksankieliset sanat ja sanonnat